Document ID: 32014R0898

KOMISJONI RAKENDUSMÄÄRUS (EL) nr 898/2014,
18. august 2014,
millega pärast aegumise läbivaatamist vastavalt nõukogu määruse (EÜ) nr 1225/2009 artikli 11 lõikele 2 tunnistatakse kehtetuks Hiina Rahvavabariigist pärit pulbrilise aktiivsöe impordi suhtes kehtestatud lõplik dumpinguvastane tollimaks
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 30. novembri 2009. aasta määrust (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (edaspidi „algmäärus”), (1) eriti selle artiklit 9 ja artikli 11 lõiget 2,
ning arvestades järgmist:
A. MENETLUS
1. Kehtivad meetmed
(1)
Pärast dumpinguvastast uurimist (edaspidi „esialgne uurimine”) kehtestas nõukogu määrusega (EÜ) nr 1006/96 (2) Hiina Rahvavabariigist (edaspidi „Hiina”) pärit ja praegu CN-koodi ex 3802 10 00 alla kuuluva pulbrilise aktiivsöe impordi suhtes lõpliku dumpinguvastase tollimaksu (edaspidi „lõplikud dumpinguvastased meetmed”). Meetmed kehtestati püsitollimaksuna 323 eurot tonni eest (netokaal).
(2)
Pärast kahte taotluse aegumise läbivaatamist jättis nõukogu meetmed jõusse vastavalt määrusega (EÜ) nr 1011/2002 (3) („esimene aegumise läbivaatamine”) ja määrusega (EÜ) nr 649/2008 (4) („teine aegumise läbivaatamine”).
2. Taotlus aegumise läbivaatamise algatamiseks
(3)
Pärast seda, kui avaldati teade lõplike dumpinguvastaste meetmete kehtivuse eelseisva lõppemise kohta, (5) sai komisjon 9. aprillil 2013 algmääruse artikli 11 lõike 2 kohase taotluse algatada meetmete aegumise läbivaatamine. Taotluse esitasid äriühingud Cabot Norit Nederland BV ja Cabot Norit (UK) Ltd. (edaspidi „taotluse esitajad”) tootjate nimel, kelle toodang moodustab üle 25 % liidu pulbrilise aktiivsöe kogutoodangust.
(4)
Taotlus põhines väitel, et meetmete kehtivuse lõppemine tooks tõenäoliselt kaasa dumpingu jätkumise ja liidu tootmisharule tekitatava kahju kordumise.
3. Aegumise läbivaatamise algatamine
(5)
Olles pärast nõuandekomiteega konsulteerimist otsustanud, et aegumise läbivaatamise algatamiseks on piisavalt tõendeid, andis komisjon 6. juulil 2013Euroopa Liidu Teatajas avaldatud algatamisteates (6) (edaspidi „algatamisteade”) teada, et algatatakse aegumise läbivaatamine vastavalt algmääruse artikli 11 lõikele 2.
B. AEGUMISE LÄBIVAATAMISE TAOTLUSE TAGASIVÕTMINE JA MENETLUSE LÕPETAMINE
(6)
Komisjonile saadetud 7. mai 2014. aasta kirjas võtsid esitajad aegumise läbivaatamise taotluse ametlikult tagasi.
(7)
Algmääruse artikli 9 lõike 1 kohaselt võib läbivaatamise taotluse tagasivõtmise korral menetluse lõpetada, kui selline lõpetamine ei ole vastuolus liidu huvidega.
(8)
Uurimise käigus ei ilmnenud ühtegi asjaolu, mis oleks näidanud, et lõpetamine oleks vastuolus liidu huvidega. Komisjon on seetõttu seisukohal, et käesolev menetlus tuleks lõpetada ja kehtiv dumpinguvastane tollimaks kehtetuks tunnistada.
(9)
Huvitatud isikuid teavitati nõuetekohaselt ja neile anti võimalus esitada märkusi. Ühtegi märkust ei esitatud.
(10)
Seega otsustas komisjon, et Hiinast pärit pulbrilise aktiivsöe liitu importimist käsitlev dumpinguvastane menetlus tuleks lõpetada ja dumpinguvastane tollimaks kehtetuks tunnistada.
(11)
Käesoleva määrusega ette nähtud meetmete kehtetuks tunnistamine on kooskõlas algmääruse artikli 15 lõike 1 kohaselt asutatud komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Hiina Rahvavabariigist pärit ja praegu CN-koodi ex 3802 10 00 (TARICi kood 3802100020) alla kuuluva pulbrilise aktiivsöe impordi suhtes kehtestatud dumpinguvastane tollimaks on kehtetuks tunnistatud ja asjaomane menetlus on lõpetatud.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 18. august 2014

Labels: 3
4
18
14